A Bizottság 2206/2003/EK rendelete
(2003. december 17.)
az egyes elnevezéseknek az "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba való bejegyzéséről szóló 2400/96/EK rendelet mellékletének kiegészítéséről (Thüringer Leberwurst, Thüringer Rotwurst, Thüringer Rostbratwurst)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 806/2003/EK rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2], és különösen annak 6. cikke (3) és (4) bekezdésére,
mivel:
(1) Németország a 2081/92/EGK rendelet 5. cikkével összhangban továbbította a Bizottságnak a "Thüringer Leberwurst", "Thüringer Rotwurst" és "Thüringer Rostbratwurst" nevek földrajzi jelzésként való bejegyzése iránti kérelmét.
(2) Az említett rendelet 6. cikkének (1) bekezdésével összhangban megállapítást nyert, hogy a kérelem megfelel a rendeletben foglalt valamennyi előírásnak, és különösen, hogy tartalmazza a rendelet 4. cikkében előírt valamennyi adatot.
(3) Az e rendelet mellékletében szereplő nevekre vonatkozóan, azoknak a 2081/92/EGK rendelet 6. cikkének (2) bekezdésével összhangban az Európai Közösségek Hivatalos Lapjában történő kihirdetésüket követően [3], egy, az említett rendelet 7. cikke szerinti tiltakozás érkezett a Bizottsághoz, amelyet azonban később visszavontak.
(4) Következésképpen e neveket be kell jegyezni az "Oltalom alatt álló eredetmegjelölések és földrajzi jelzések nyilvántartásába", és ezáltal azok a Közösség egész területén oltalom alatt álló földrajzi jelzésként oltalmat élveznek.
(5) E rendelet melléklete kiegészíti a legutóbb a 2054/2003/EK rendelettel [4] módosított 2400/96/EK bizottsági rendelet [5] mellékletét,
ELFOGADTA EZT A RENDELETET:
1. cikk
A 2400/96/EK rendelet melléklete az e rendelet mellékletében szereplő nevekkel egészül ki, és azokat oltalom alatt álló földrajzi jelzésként (OFJ) be kell jegyezni a 2081/92/EGK rendelet 6. cikkének (3) bekezdése szerinti "Oltalom alatt álló eredetmegjelölések és földrajzi jelzések nyilvántartásába".
2. cikk
Ez a rendelet az Európai Unió Hivatalos Lapjában való kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. december 17-én.